Tá acmhainní teagaisc nua á seoladh ar Tuairisc.ie inniu atá bunaithe ar fhilíocht na Sraithe Sóisearaí. Tá dhá mhír déag sa rannóg seo agus na míreanna nua ar fad ar fáil saor in aisce do chách ón lá inniu
Dé Máirt, Deireadh Fómhair 11 2022 ag 5:25 am
Is comhghuaillíocht atá anseo idir Scoil an Oideachais in Ollscoil na Gaillimhe agus Tuairisc.ie le tacaíocht ón gComhairle um Oideachas Gaeltachta agus Gaelscolaíochta (COGG).
Is iad Breandán Mac Gearailt agus Emer Davitt, léachtóirí ar an Máistir Gairmiúil san Oideachas (MGO) in OÉ Gaillimh, stiúrthóirí an tionscnaimh agus earcaíodh scoláirí ón Máistir Gairmiúil san Oideachas in Ollscoil na Gaillimh le dul i mbun oibre ar na hacmhainní.
Tá an t-ábhar dírithe ar dhaltaí i scoileanna T1 agus scoileanna T2 araon.
Tá tascanna digiteacha idirghníomhacha, físeáin, taifead fuaime srl. le fáil sna hacmhainní seo. Tá na cúig scil teanga, an obair bheirte/ghrúpa, an fhoghlaim ghníomhach agus saibhreas/cruinneas na teanga ag éirí thiar as na míreanna ar fad. Gné uathúil de chuid an tionscnaimh go bhfuil taifeadadh déanta de na filí ag aithris a gcuid dánta féin.
Is féidir le scoláirí féin taifeadadh a dhéanamh orthu féin trí úsáid a bhaint as cnaipe ar bharr an scáileáin ar chlé. San áit chéanna tá cnaipe foclóra a ligfidh dóibh míniú a fháil ar fhocal.
Daingnítear an nasc idir na míreanna nua seo agus sonraíocht na Sraithe Sóisearaí sna tagairtí de réimsí éagsúla di atá ar fáil sna míreanna éagsúla.
Beidh gach múinteoir in ann na míreanna seo a shníomh isteach ina n-aonaid phleanála féin agus a chur in oiriúint dá scoláirí féin.
Go n-éirí libh.
Rannóg Oideachais Tuairisc.ie
Stiúrthóirí an Tionscnaimh
Breandán Mac Gearailt
Emer Davitt
Meitheal Oibre
Rhianne Breathnach
Niamh Morley
Ciara Ní Phuirséil
Michelle Healy
Léigh tuilleadh sa rannóg seo 'Foghlaimeoirí'
Ceist nach féidir a fhreagairt: an bhfuil fonn réitigh dáiríre ar rialtas na Breataine?
Dé Sathairn, Samhain 26 2022
Coinnígí oraibh ar an gcaoi sin, a lucht an chealchultúir, má theastaíonn uaibh nach scríobhfar ailt agus leabhair spreagúla i nGaeilge feasta…
Dé Sathairn, Samhain 26 2022
Anois nó riamh ag Messi agus an Airgintín ag iarraidh teacht aniar a dhéanamh
Dé Sathairn, Samhain 26 2022
Fág freagra ar 'Filíocht na sraithe sóisearaí – acmhainní nua don seomra ranga ar fáil ar Tuairisc.ie! '
Meabh Uí Náraigh Dé Máirt, Samhain 8 2022 ag 9:39 am
Bheadh siad seo go hiontach! GRMA
Cancel reply
Δ
Úrnua
Ceist nach féidir a fhreagairt: an bhfuil fonn réitigh dáiríre ar rialtas na Breataine?
Dé Sathairn, Samhain 26
Coinnígí oraibh ar an gcaoi sin, a lucht an chealchultúir, má theastaíonn uaibh nach scríobhfar ailt agu...